AQSh Ukrainaga Rossiyaga zarba bera oladigan uchuvchisiz uchish apparati sotishni bekor qildi

AQShning Ukrainaga to'rtta MQ-1C Gray Eagle uchuvchisiz uchish apparatlarini sotish rejasi bekor qilindi. Bu haqda “Reuters” xabar berdi.
Ma'lum qilinishicha, murakkab texnika savdosi Rossiya qo'liga tushishi mumkinligi sababli to'xtatib qo'yilgan. Pentagonning texnologiyalarni himoya qilish uchun mas'ul bo'lgan Mudofaa texnologiyalari xavfsizligi boshqarmasida bu qaror qabul qilingan.
Chunki uchuvchisiz uchish apparatlaridagi radar va razvedka uskunalari, agar ular Rossiya qo'liga tushib qolsa, AQSh xavfsizligiga tahdid solishi ta'kidlangan. Ma'lumotlarga ko'ra, har bir Gray Eagle uchuvchisiz uchish apparati narxi byudjet hujjatlariga muvofiq 10 million dollarni tashkil qiladi.
Avvalroq AQShdan eng ko'p harbiy yordam olgan davlatlar ma'lum bo'lgandi. Shuningdek, AQSh razvedkasi Ukrainaga Rossiyaga oid ma'lumotlarni berishdan bosh tortgandi.